Izziņa par atzinumos sniegtajiem iebildumiem par

|  |
| --- |
| **Ministru kabineta noteikumu projektu “Par Pasaules Antidopinga aģentūras 2021.gada Pasaules Antidopinga kodeksa pieņemšanu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana norisinājās laikā no 2020.gada 23. - 30.novembrim |
|  |  |
| Saskaņošanas dalībnieki | Tieslietu ministrija, Izglītības un zinātnes ministrija, Finanšu ministrija, Ārlietu ministrija |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Atkārota elektroniskā saskaņošana vai saskaņošanas sanāksme netika īstenota. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  Atkārota elektroniskā saskaņošana vai saskaņošanas sanāksme netika īstenota. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Ārlietu ministrija** |
|  |  | **2020.gada 30.novembra atzinums Nr. 41-23822**Ārlietu ministrijas ieskatā spēkā esošais regulējums attiecībā uz starptautisko līgumu apstiprināšanu nav piemērojams Pasaules Antidopinga aģentūras 2021. gada kodeksa (turpmāk – Kodekss) apstiprināšanai, kā arī pilnvarojuma izsniegšanai Latvijas Antidopinga birojam ar mērķi nodrošināt Kodeksa parakstīšanu.Kodeksu izstrādāja Pasaules Antidopinga aģentūra – neatkarīgs, nevalstisks nodibinājums, kurš tika izveidots 1999. gadā, lai veicinātu un koordinētu cīņu pret dopinga lietošanu sportā starptautiskā līmenī. Ievērojot aģentūras statusu, valdības nevar pievienoties Kodeksam. Valsts apņemšanās ievērot Kodeksu izpaužas, parakstot 2003. gada 3. marta Kopenhāgenas deklarāciju pret dopingu sportā un ratificējot 2005. gada UNESCO konvenciju pret dopingu sportā. Abas šīs saistības Latvija ir izpildījusi.Kodeksa 22. pants paredz, ka katrai valdībai jāievieš tiesību akti, noteikumi, politikas nostādnes vai administratīvā prakse sadarbībai un informācijas apmaiņai ar antidopinga organizācijām, tajā skaitā, lai sodītu to amatpersonas par antidopinga noteikumu pārkāpumu. Atbilstoši anotācijā norādītajam, lai nodrošinātu pilnīgu Kodeksā noteikto prasību piemērošanu, ir paredzēts veikt grozījumus atsevišķos antidopinga jomas regulējošos tiesību aktos. Ņemot vērā minēto, uzskatām, ka Latvija jau ir izpildījusi Kodeksā paredzētās starptautiskās saistības, kā arī identificējusi veicāmos grozījumus nacionālajos tiesību aktos, lai panāktu Kodeksa normu piemērošanu.Kodeksa 23.1.1. pants uzsver, ka par tā parakstītājiem var būt valstu antidopinga organizācijas. Latvijā šo funkciju pilda Latvijas Antidopinga birojs, kurš saskaņā ar tā nolikumu un Sporta likumu nodrošina 2005. gada 19. oktobra Starptautiskajā konvencijā pret dopingu sportā un 1989. gada 16. novembra Eiropas Padomes Antidopinga konvencijā Nr. 135 un to papildinājumos minēto prasību izpildi. Minētās Konvencijas 3. pants atzīst Kodeksu par svarīgu instrumentu Konvencijā izvirzīto mērķu sasniegšanai un uzdod dalībvalstīm pieņemt attiecīgus pasākumus, kuri atbilst Kodeksa principiem. Līdz ar to varam secināt, ka, parakstot Kodeksu, Latvijas Antidopinga birojs īsteno tam uzticēto uzdevumu Konvencijas noteikumu ievērošanā.Ievērojot minēto, Ārlietu ministrijas ieskatā Kodeksa papildus ieviešana ar Ministru kabineta noteikumiem nav nepieciešama. Turklāt uzskatām, ka Latvijas Antidopinga birojam nav nepieciešams Ministru kabineta pilnvarojums nodrošināt pievienošanos Kodeksam, jo Kodeksa parakstīšana ietilpst Antidopinga konvencijas prasību izpildē, kura birojam ir uzticēta saskaņā ar Sporta likumu un Latvijas Antidopinga biroja nolikumu. Lai nostiprinātu Kodeksa saistošo raksturu attiecībā uz Latvijas sportistiem un sporta profesionāliem, ierosinām, veicot izmaiņas Sporta likumā, noteikt arī Kodeksa juridisko statusu, kā arī uzdot Latvijas Antidopinga birojam nodrošināt Kodeksa izpildi. | **Panākta vienošanās**Veselības ministrija nav ņēmusi vērā Ārlietu ministrijas iebildumu pret Latvijā Pasaules Antidopinga aģentūras Kodeksa (turpmāk – Kodekss) apstiprināšanu ar Ministru kabineta noteikumiem. Vienlaikus tika panākta vienošanās, ka spēkā esošs regulējums, kas noteic starptautisko līgumu apstiprināšanas kārtību, nav piemērojams attiecībā uz saistībām, kas izriet no Latvijas dalības starptautiskajās organizācijas. Par nepieciešamību izveidot kārtību, kādā Latvijas tiesību sistēmā tiek ieviesti dažādi starptautisko organizāciju izstrādātie dokumenti tiks rīkota Valsts kancelejas un ministriju Juridisko dienestu sanāksme 2021.gada sākumā.Papildināts noteikumu projekta anotācijas I sadaļas 2.punkts. Vēršam uzmanību, ka Latvija ir izvēlējusies Pasaules Antidopinga aģentūras Kodeksu uzskatīt par juridiski saistošu, to apstiprinot ar ārēju normatīvo aktu, par to panākot kompromisu starp iestādēm, diskutējot par antidopinga sistēmu Latvijā un nonākot pie secinājuma, ka šāds risinājums atbilst labāk arī reālajai situācijai. Vienlaikus norādām, ka Ārlietu ministrija saskaņoja 2019.gada 24.septembrī pieņemtos Ministru kabineta noteikumus Nr.447 “Par Pasaules Antidopinga aģentūras 2015.gada Pasaules Antidopinga kodeksa pieņemšanu”, kas arī līdzīgi kā šis noteikumu projekts paredzēja pieņemt 2015.gada Kodeksu ar Ministru kabineta noteikumiem. Ņemot vērā jau īstenoto praksi, kā arī to, ka par šādu antidopinga jomas regulējuma variantu tika panākts kompromiss apstiprinot arī iepriekšējo 2015.gada Kodeksu, arī 2021.gada Kodeksa apstiprināšanai tika izvēlēts tāds pats pieņemšanas process.  Kodekss paredz normas, kas ir tieši piemērojamas valstīm, kuras ir pievienojušās tam un nodrošina antidopinga programmu un jomas uzraudzību un kontroli. Līdz ar to Kodeksam nav tikai ieteikuma raksturs. Viens no Kodeksa preambulā ietvertajiem Kodeksa mērķiem ir nodrošināt, ka visas ieinteresētās puses piekrīt darboties atbilstoši Kodeksam un Starptautiskajiem standartiem un, ka jebkādi veiktie pasākumi antidopinga programmas ietvaros tiek veikti atbilstoši Kodeksam, Starptautiskajiem standartiem, proporcionalitātes principiem un cilvēktiesībām. Līdz ar to, arī Kodeksā ir noteikta daļa pantu, kuru pārņemšana nacionālā līmenī ir obligāta, kas tikai norāda uz to, ka pievienošanās Kodeksa principiem caur 2005. gada 19. oktobra UNESCO Starptautiskās konvencijas pret dopingu sportā (turpmāk – UNESCO Konvencija) ratificēšanu nav pietiekama, lai noteiktu, ka valsts antidopinga sistēma ir atbilstoša Kodeksa prasībām. UNESCO Konvencijā tiek noteikts, ka valstīm ir jāpievienojas Kodeksa principiem un ka pats Kodekss ir tikai Konvencijas papildinājums un nerada saistošu spēku un tiešu piemērojamību. Tāpēc arī Pasaules Antidopinga aģentūra ir izstrādājusi *"Model rules*", kuri praktiski ir Kodeksa sagatave pieņemšanai nacionālajā regulējumā, kur tiek norādīti Kodeksa panti, kuri nav grozāmi, kā arī panti, kuros katrai valstij tiek dota iespēja noteikt nedaudz savādāku regulējumu nekā to paredz Kodekss. Brīdī, kad tika konstatēts, ka *"Model rules"* neatbilst Latvijas juridiskajai sistēmai un šāda veida dokumentu nacionālajā tiesību sistēmā Latvijā nav iespējams pieņemt, tika meklēti un izvērtēti citi iespējamie varianti, kā nodrošināt būtisku Kodeksa prasību, lai atzītu Latvijas antidopinga sistēmu par Kodeksam atbilstošu. Rezultātā tika pieņemts lēmums par Nacionālo antidopinga noteikumu izstrādi un paša Kodeksa apstiprināšanu ar Ministru kabineta noteikumiem, lai dotu tiešu piemērojamību Kodeksam un spētu nodrošināt atsauces uz Kodeksa pantiem nevis tos pārrakstītu Nacionālajos antidopinga noteikumos. Vienlaikus arī Kodeksa Preambula uzliek par pienākumu ievērot Starptautiskos standartus un tehniskos dokumentus. UNESCO konvencijai pielikumos ir pievienoti Terapeitiskās lietošanas izņēmumu noteikšanas standarti un Starptautiskais laboratorijas standarts un kā papildinājums ir pievienots Starptautiskais pārbaužu standarts, bet Pasaules Antidopinga aģentūra ir pieņēmusi vēl vairākus Starptautiskos standartus, kā arī tehniskos dokumentus, kuru ievērošana ir obligāta, bet UNESCO konvencija to neparedz, kā piemēram Starptautiskais rezultātu pārvaldības standarts, Starptautiskais izglītības standarts, Starptautiskais privātuma un personas datu aizsardzības standarts, Parakstītāju starptautiskais kodeksa ievērošanas standarts[[1]](#footnote-1) u.c. Līdz ar to, nav konstatējams, ka ar UNESCO konvencijas ratificēšanu Latvija ir izpildījusi pilnībā visas prasības, kuras saistītas ar antidopinga jomu, tādējādi ir nepieciešamība Kodeksu pieņemt Ministru kabinetā, lai nodrošinātu tā piemērojamību. |  |
| **Tieslietu ministrija** |
|  | Noteikumu projekta anotācija. | **2020.gada 30.decembra atzinums Nr. 01-08/6081**1. Norādām, ka saskaņā ar 2005. gada 19. oktobra Starptautisko konvenciju pret dopingu sportā (turpmāk – Konvencija) 4. panta 2. punktu “kodekss un jaunākās 2. un 3. papildinājuma redakcijas pievienotas informatīviem nolūkiem un nav šīs Konvencijas neatņemamas sastāvdaļas. Papildinājumi kā tādi nerada nekādas starptautisko tiesību saistības Dalībvalstīm”. Apzināmies, ka atbilstoši iepriekš panāktiem kompromisiem starp iestādēm, kā arī atbilstoši reālajai situācijai Latvija ir izvēlējusies Pasaules Antidopinga aģentūras 2021. gada Pasaules Antidopinga kodeksu (turpmāk – Kodekss) uzskatīt par juridiski saistošu, to apstiprinot ar ārēju normatīvo aktu, tomēr lūdzam projekta anotācijā izvērsti skaidrot šādas situācijas nepieciešamību un pamatojumu, lai nerastos nekādas šaubas par Kodeksa juridisko dabu. | **Ņemts vērā**Papildināts noteikumu projekta anotācija I sadaļas 2.punkts. Pasaules Antidopinga aģentūras pieņemtais Kodekss paredz normas, kas ir tieši piemērojamas valstīm, kuras ir pievienojušās tam un nodrošina antidopinga programmu un jomas uzraudzību un kontroli, piemēram, ir noteikta dopinga pārbaužu veikšanas kārtība, sankcijas sportistiem un sporta darbiniekiem. Līdz ar to Kodeksam nav tikai ieteikuma raksturs. Pasaules Antidopinga aģentūra strikti vērtē valstis attiecībā uz pieņemtā Kodeksa pārņemšanu un ieviešanu likumdošanā un praksē. Norādām, ka sportisti, sporta organizācijas (gan nacionāla, gan starptautiska līmeņa) un Birojs ikdienas darbā, tostarp dopinga pārbaužu veikšanā, lietas izskatīšanā un sankciju piemērošanā, izmanto Kodeksu. Vēršam uzmanību, ka valstīm ir jāievieš tiesību akti un noteikumi, piemēram, Nacionālie Antidopinga noteikumi, taču tie atsaucas uz konkrētiem Kodeksa punktiem, un ja pats Kodekss nebūs juridiski saistošs, tad nebūs iespēja piemērot minētos pantus, jo atstājot Kodeksu tikai kā UNESCO Konvencijas papildinājumu, tas nevar būt saistošs dalībvalstīm, taču apstiprinot Kodeksu ar normatīvo aktu, tas tāds kļūst.  | Papildināts noteikumu projekta anotācijas I sadaļas 2.punkts. |
| 2. | Noteikumu projekta anotācija. | 2. Lūdzam papildināt projekta V sadaļas 2. punktu un 2. tabulu ar informāciju par Kodeksa atbilstību Konvencijai saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 57. un 58. punktu. | **Ņemts vērā**Papildināts noteikumu projekta anotācijas V sadaļas 2.punkts un 2.tabula. Vēršam uzmanību, ka ratificējot UNESCO Konvenciju dalībvalstis pievienojas Kodeksa principiem, kas pamato atbilstošu pasākumu[[2]](#footnote-2) ieviešanu UNESCO Konvencijas mērķu sasniegšanai.  | Papildināts noteikumu projekta anotācijas V sadaļas 2.punkts un 2.tabula. |
| 3. | Noteikumu projekta anotācija. | 3. Ja iespējams, lūdzam projektā norādīt precīzu Konvencijas vai Kodeksa normu, kas paredz Kodeksa spēkā stāšanos. Apzināmies, ka šāda norma, ņemot vērā iepriekš norādītos apsvērumus, varētu nepastāvēt, tomēr tad lūdzam projekta anotācijā skaidrot praktisko Kodeksa spēkā stāšanās kārtību. | **Ņemts vērā**Papildināta noteikumu projekta anotācijas I sadaļas 2.punkts. Skaidrojam, ka Kodeksa Preambulā ir minēts, ne tikai Kodeksa pieņemšana, kā arī veiktie grozījumi, bet arī tas, ka pārskatītais 2021. gada Kodekss stājas spēkā 2021. gada 1. janvārī. Kodeksa 27.1.punkts paredz, kad 2021. gada Kodeksu piemēro pilnībā no 2021. gada 1. janvāra ("Spēkā stāšanās datums"). Papildus Kodeksa 25.1.4.pants nosaka, ka Kodeksa parakstītāji ne vēlāk kā līdz 2021. gada 1. janvārim groza savus noteikumus, lai iekļautu tajos 2021. gada Kodeksu, kas stājas spēkā 2021. gada 1. janvārī. Kodeksa parakstītāji visus turpmāk piemērojamos Kodeksa grozījumus īsteno viena (1) gada laikā pēc tam, kad tos ir apstiprinājusi Pasaules Antidopinga aģentūras dibināšanas valde.  | Precizēts noteikumu projekta anotācijas I sadaļas 2.punkts. |
| 4. |  | 4. Norādām, ka nav saprotams, kāpēc Ministru kabineta sēdes protokollēmuma projekta (turpmāk – protokollēmums) 2. punktā noteikts, ka Latvijas Antidopinga birojam jānodrošina pievienošanās Kodeksam, jo tas jau noteikts ar projekta 1. punktu, ar kuru apstiprināta Latvijas pievienošanās Kodeksam. Ievērojot minēto, lūdzam nepievienot projektam protokollēmumu, jo, svītrojot protokollēmuma 2. punktu, tam vairs nav jēgas, vai arī skaidrot protokollēmuma 2. punkta praktisko nepieciešamību. | **Ņemts vērā**Noteikumu projektu, virzot apstiprināšanai Ministru Kabinetā nav paredzēts pievienot protokollēmuma projektu. |  |
| Atbildīgā amatpersona |    |
|  | (paraksts\*) |

|  |
| --- |
| (par projektu atbildīgās amatpersonas vārds un uzvārds) |
| Vecākā eksperte  |
| (amats) |
|  +371 60005266 |
| (tālruņa un faksa numurs) |
| sanita.lazdina@vm.gov.lv |
| (e-pasta adrese) |

Sanita Lazdiņa

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

1. <https://www.wada-ama.org/sites/default/files/resources/files/td2019_index_v4.0.pdf>). [↑](#footnote-ref-1)
2. Starptautiskā Konvencija pret Dopingu Sportā. 5.pants. Pieejams: https://likumi.lv/ta/id/129939-par-starptautisko-konvenciju-pret-dopingu-sporta [↑](#footnote-ref-2)